लिखा- वंचितों के लिए चैंपियन, सच्चाई की आवाज मल्लिकार्जुन खड़गे से मिला
Navjot Singh Sidhu Delhi Visit; Congress President Mallikarjun Kharge | Praise On Twitter रोडरेज केस 1988 में साढ़े 10 महीने की सजा काट बाहर आए नवजोत सिंह सिद्धू दो दिन के दिल्ली दौरे पर हैं।
रोडरेज केस 1988 में साढ़े 10 महीने की सजा काट बाहर आए नवजोत सिंह सिद्धू दो दिन के दिल्ली दौरे पर हैं। नवजोत सिंह सिद्धू ने जहां बीते दिन राहुल गांधी व प्रियंका गांधी के साथ मुलाकात की थी, वहीं आज नवजोत सिंह सिद्धू कांग्रेस राष्ट्रीय अध्यक्ष मल्लिकार्जुन खड़गे से मिलने पहुंचे।
नवजोत सिंह सिद्धू ने ट्विटर पर मल्लिकार्जुन खड़गे के साथ अपनी तस्वीर सांझा करते हुए लिखा- 9 बार के विधायक, तीन बार सांसद, वंचितों के लिए चैंपियन, सच्चाई की आवाज ….. "विश्वसनीयता तेरा नाम मल्लिकार्जुन खड़गे"
माननीय कांग्रेस अध्यक्ष से मिला और उनका आशीर्वाद लिया, वह पार्टी के लिए सकारात्मक ऊर्जा और सौभाग्य लेकर आए।
राहुल और प्रियंका गांधी से मुलाकात
नवजोत सिंह सिद्धू ने बीती शाम अपने ट्विटर अकाउंट पर राहुल गांधी और प्रियंका गांधी के साथ अपनी तस्वीर को अपलोड किया। इसके साथ ही नवजोत सिंह सिद्धू ने लिखा- आज नई दिल्ली में अपने मेंटोर राहुल जी और मित्र, दार्शनिक, मार्गदर्शक प्रियंका जी से मुलाकात हुई।
आप मुझे जेल में डाल सकते हैं, मुझे धमका सकते हैं, मेरे सभी वित्तीय खातों को ब्लॉक कर सकते हैं, लेकिन पंजाब और मेरे नेताओं के लिए मेरी प्रतिबद्धता न तो झुकेगी और न ही एक इंच पीछे हटेगी !!
आक्रामक दिख रहे नवजोत सिद्धू
जेल से निकलने के बाद से ही नवजोत सिंह सिद्धू आक्रामक दिख रहे हैं। हालांकि उन्होंने अपना गुस्सा राज्य व केंद्र सरकार के साथ-साथ सीएम भगवंत मान पर भी निकाला है। लेकिन उनके हर कदम का पंजाब कांग्रेस में भी असर दिखने लगा है। नवजोत सिंह सिद्धू समर्थक अब एक बार फिर इकट्ठा होना शुरू हो गए हैं, जो पंजाब प्रधान अमरिंदर सिंह राजा वडिंग के लिए मुश्किलें खड़ी कर सकता है।
अमृतसर में गोल्डन गेट पर शनिवार होगा स्वागत
नवजोत सिंह सिद्धू के स्वागत के लिए उनके समर्थक 8 अप्रैल को अमृतसर के गोल्डन गेट पर पहुंच रहे हैं। तकरीबन 4 बजे नवजोत सिंह सिद्धू का अमृतसर में स्वागत होगा। इसके बाद सिद्धू सीधा होली सिटी स्थित अपने घर पहुंच जाएंगे। अनुमान है कि रविवार को वह गोल्डन टेंपल, जलियांवाला बाग, दुर्ग्याणा मंदिर और श्री रामतीर्थ में नतमस्तक होने के लिए जाएंगे।